**15.01.2025(2).**

**E-pasta nosaukums**

Ambulatoro iestāžu dežūrārstiem par manipulācijām no 01.01.2025.

**E-pasta teksts**

Nacionālais veselības dienests (turpmāk – Dienests) ir uzsācis darbu pie dežūrārstu kabinetu sniegto pakalpojumu izskatīšanas un kvalitātes celšanas. Dienests informē, ka no 2025.gada 1.janvāra ir ieviestas divas jaunas statistiskās manipulācijas ar nulles vērtību - 60568 “Pacients tiek nosūtīts uz neatliekamās palīdzības nodaļu vai observāciju” un 60569 “Pacients atbilst ģimenes ārsta kompetencei un tiek nosūtīts mājās vai pie ģimenes ārsta”, lai iegūtu informāciju par pacientiem un to veselības stāvokli, kas vēršas pie dežūrārsta ambulatorajās ārstniecības iestādēs. Dienests vērš uzmanību, ka ļoti svarīgi ir uzskaitīt šīs manipulācijas, lai Dienests varētu izvērtēt dežūrārstu sniegtos pakalpojumus, apjomu, kā arī pārskatīt pakalpojumu nepieciešamību. Lai turpmāk nodrošinātu vienādu kārtību dežūrārstu kabinetiem, nepieciešams veikt precīzu uzskaiti par pacientiem, kas paši vērsušies dežūrārstu kabinetā un pēc veselības stāvokļa izvērtējuma, nepieciešamās medicīniskās palīdzības  un rekomendāciju sniegšanas, medikamentu izrakstīšanas tiek nosūtīti mājās vai novērošanā pie ģimenes ārsta.

 Lai veiktu korektu pakalpojuma uzskaiti, Dienests norāda uz uzskaites dokumentu aizpildīšanas un apmaksas nosacījumiem.

 Ja pakalpojums tiek nodrošināts dežūrārsta kabinetā, veidlapā Nr.024/u “Ambulatorā pacienta talons” ierakstā “Struktūrvienība” norāda “5 – Dežūrārsti”. Samaksa par sniegtajiem veselības aprūpes pakalpojumiem tiek veikta saskaņā ar dežūrārsta kabineta fiksētā ikmēneša maksājuma (tāmes finansējuma) principiem. Papildus talonā jānorāda arī viena no uzskaites manipulācijām (spēkā no 2025.gada 1.janvāra)

|  |  |  |
| --- | --- | --- |
| **Kods** | **Manipulācija** | **Apmaksas nosacījumi** |
| 60568 | Pacients tiek nosūtīts uz neattiekamās palīdzības nodaļu vai observāciju | Manipulāciju norāda dežūrārsta kabinetā |
| 60569 | Pacients atbilst ģimenes ārsta kompetencei un tiek nosūtīts mājās vai pie ģimenes ārsta | Manipulāciju norāda dežūrārsta kabinetā |

 Dienests šobrīd virza grozījumus Ministru kabineta 2018.gada 28.augusta Noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk – Noteikumi Nr.555) 10.pielikuma 2.9.punktā par nepieciešamajām izmaiņām, lai palielinātu dežūrārstu kabinetu fiksēto maksājumu. Tāpēc, jo īpaši, vēršam uzmanību, ka dežūrārsta kompetence ietver ne tikai recepšu izrakstīšanu un nosūtīšanu pie ģimenes ārsta, bet arī pacienta izmeklēšanu un veselības stāvokļa novērtēšanu, lai pacientam nevajadzētu tālāk vērsties stacionāra neatliekamās palīdzības nodaļā ar stacionārajam līmenim neatbilstošām saslimšanām.

 Dienests aicina sūtīt priekšlikumus un ieteikumus dežūrārstu kabinetu pakalpojumu sniegšanas uzlabojumiem uz attiecīgās teritoriālās nodaļas e-pastu līdz 22.janvārim.

 Dienests pateicas par iesaisti veselības aprūpes pakalpojumu kvalitātes un pieejamības uzlabošanā!

 Informācija par Ārstniecības iestādēm, kurās pieejami dežūrārsti atrodama Dienesta mājas lapā <https://www.vmnvd.gov.lv/lv/dezurarsti-arpus-gimenes-arstu-darba-laika>.